Решенията на Общото събрание на РСУО „Рила Еко“ , проведено на 18.04.2017 г .

**РЕШЕНИЕ №1**

Общините от Регионалното сдружение за управление на отпадъците – Дупница (РСУО) да кандидатстват с две проектни предложения по процедура чрез директно предоставяне на безвъзмездна финансова помощ BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, Приоритетна ос „Отпадъци“ по Оперативна програма „Околна среда 2014-2020 г.”, както следва:

1.1. Проектно предложение с водеща община Дупница и общини партньори община Бобов дол и община Сапарева баня;

1.2. Проектно предложение с водеща община Кюстендил и общини партньори община Невестино и община Трекляно.

**РЕШЕНИЕ №2**

Одобрява приложените към настоящото решение анализи с обосновките и доказателствата, изисквани съгласно т.24.8 от Насоките за кандидатстване по процедурата чрез директно предоставяне на безвъзмездна финансова помощ BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, както следва:

2.1. Анализ, който доказва необходимостта от допълнителна инфраструктура в региона за постигане на целите за рециклиране и оползотворяване на битовите отпадъци;

1.2. Анализ на това кой подход е по-ефективен – обща за целия регион или за част от региона инфраструктура или поотделно за всяка община от РСУО.

Въз основа на анализите по предходната т.2. одобрява:

**РЕШЕНИЕ №3**

3.1. На територията на Регионалния център за третиране на неопасни отпадъци - Дупница да се изгради инсталация за предварително третиране преди депониране на битовите отпадъци (сепарираща инсталация) и на инсталация за компостиране на разделно събрани зелени отпадъци, които да се финансират по процедура чрез директно предоставяне на безвъзмездна финансова помощ BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, Приоритетна ос „Отпадъци“ по Оперативна програма „Околна среда 2014-2020 г.”.

3.2. На територията на Претоварна станция - Кюстендил да се изгради инсталация за предварително третиране преди депониране на битовите отпадъци (сепарираща инсталация) и на инсталация за компостиране на разделно събрани зелени отпадъци, които да се финансират по процедура чрез директно предоставяне на безвъзмездна финансова помощ BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, Приоритетна ос „Отпадъци“ по Оперативна програма „Околна среда 2014-2020 г.”.

**РЕШЕНИЕ №4**

Общините от РСУО да изпълняват целите за битовите отпадъци, както следва.

4.1. Общините Дупница, Бобов дол и Сапарева баня изпълняват съвместно целите по чл. 31, ал.1, т.1 и т. 2 от Закона за управление на отпадъците.

4.2. Общините Кюстендил, Невестино и Трекляно изпълняват съвместно целите по чл. 31, ал.1, т.1 и т. 2 от Закона за управление на отпадъците.

**РЕШЕНИЕ №5**

Процедурите по възлагане на обществени поръчки, свързани с подготовката и изпълнението на проектните предложения по т. 1.1. и т.1.2. да се проведат от водещите общини по т.1. както следва:

5.1. Водещата община Дупница да проведе всички процедури по възлагане на обществени поръчки, свързани с подготовката и изпълнението на проектното предложение по т.1.1. от настоящото решение;

5.2. Водещата община Кюстендил да проведе всички процедури по възлагане на обществени поръчки, свързани с подготовката и изпълнението на проектното предложение по т.1.2. от настоящото решение.

**РЕШЕНИЕ №6**

Експлоатацията на изградените инсталация за предварително третиране на отпадъците и на инсталацията за компостиране се възлага както следва:

6.1. От общините Дупница, Бобов дол и Сапарева баня – съсобственици на инсталациите по т.3.1, изградени с финансиране по процедура BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, като трите общини ще са съ-възложители по смисъла на Закона за обществените поръчки;

6.2. От общините Кюстендил, Невестино и Трекляно – съсобственици на инсталациите по т.3.2, изградени с финансиране по процедура BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“, като трите общини ще са съ-възложители по смисъла на Закона за обществените поръчки.

**РЕШЕНИЕ №7**

Изградените инсталации по т.3.1. и т.3.2. от настоящото решение да са общинска собственост и да са съсобственост на общините Дупница, Бобов дол и Сапарева баня, а на изградените инсталации по т.3.2. от настоящото решение да са общинска собственост и да са съсобственост на общините Кюстендил, Невестино и Трекляно.

**РЕШЕНИЕ №8**

Съпътстващата инфраструктура към инсталациите за компостиране и за предварително третиране, изградена в рамките на проекта по т.1.1. ще е собственост на община Дупница, в чиито административни граници се намира същата.

**РЕШЕНИЕ №9**

Съпътстващата инфраструктура към инсталациите за компостиране и за предварително третиране, изградена в рамките на проекта по т.1.2. ще е собственост на община Кюстендил, в чиито административни граници се намира същата.

**РЕШЕНИЕ №10**

Общините от РСУО да не прехвърлят на трети лица собствеността на изградената със средства по процедура BG16M1OP002-2.002 инфраструктура, в т.ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020 г. по цитираната процедура.

**РЕШЕНИЕ №11**

Общините от РСУО да не се присъединяват към друго регионално сдружение за управление на отпадъците за срока на изпълнение на проектното предложение и най-малко за срок от 5 години след окончателното плащане на средствата за проекта по ОПОС 2014-2020 г. по процедура BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ по Оперативна програма „Околна среда 2014 - 2020 г.", Приоритетна ос 2, „Отпадъци".